આ તમામ ખર્ચ પણ વનરાજસિંહ ચાવડા પોતે ભોગવે છે. આ લાઈબ્રેરીમાં 1000 જેટલા પુસ્તકો છે જેમા ધાર્મિક, પુરાણો વૈદિક પસ્તકો, રામાયણ, મહાભારત તેમજ વિવિધ ધાર્મિક કથાઓના 200 જેટલા પુસ્તકો છે. નવલકથાઓ, કાવ્યસંગ્રહ તેમ જ નાના બળકો માટે બાળવાર્તાઓ, બાળગીતો, જ્ઞાન-વિજ્ઞાનની વાતો અને અંગ્રેજી સાહિત્યમા નાના બાળકોથી લઈ ઉચ્ચ કક્ષાના શિક્ષણ માટેના મુસ્ત્તકો પણ આ લાયબ્રેરીમાં છે. તેમ જ શિક્ષિત યુવાનો માટે આજના સમયમાં સ્પર્ધાત્મક પરેક્ષાઓ માટેની તમામ તૈયારીને લગતા યુ.પી.એસ,સી., જી.પી.એસ.સી., સહિતની પરીક્ષા માર્ગદર્શન અને વાંચનને લગતા પુસ્તકો આ લાયબ્રેરીમાં છે. આ લાયબ્રેરીમાં કોઈ સંચાલક નથી. આ લાયબ્રેરીની બાજુમા પાનની દુકાન છે ત્યાં ચાવી પડી રહેતી હોય છે અને ગામના લોકો જાતે આ લાયબ્રેરી ખોલી તેમાં વાંચન કરતા હોય છે. અને સાંજ પડે બંધ કરી ચાવી બાજુનીએ દુકાને આપી દેતા હોય છે.